Fabrikkens historie begyndte med, at en dr. Güsselfeld henvendte sig til den detroniserede [[Tuborg]]-direktør [[Leopold Damm]] med henblik på at oprette en gødningsfabrik, og med love af [[5. november]] 1891 blev aktieselskabet Dansk Svovlsyre- og Superphosphat-Fabrik stiftet. Direktionen kom til at bestå af Dr. Güssefeld, grosserer Rudolph Wulff fra [[Århus]] og Leopold Damm, der blev administrerende direktør. Damm forstod hurtigt at arbejde virksomheden stærkt op. Mens fabrikken i 1891 havde produceret 11.800.000 [[Pund (enhed)|pund]] svovlsyre, hvoraf en del blev solgt, og kun 9.600.000 pund superfosfat, var produktionen i [[1896]] 14.850.000 pund syre og 26.800.000 pund superfosfat. Men samtidig med at han således øgede fabrikkens produktion lod han selskabet kaste sig over handel med ikke blot alle slags gødninger men også en række råstoffer.
Historie Kemi Teknologi Foreninger Organisationer